  Виталий Пронин Надежда Уткина.Удмуртиысь калык артистка Надежда Уткина 24-тӥ куарусёнэ юбилейзэ пусъе. Соин сэрен «Удмурт дунне» газет усьтэ  «Калык интервью» сэрегзэ. Мар потэ тодэмды кырӟась сярысь, юалэ. Надежда Уткина юбилеезлы концерт дася. 20-тӥ шуркынмонэ артисткаез ӟечкыланы вуозы тодмо адямиос, Надежда Эдуардовналэн матысь эшъёсыз. Ужрадлэн кытын ортчемез берлогес тодмо луоз.- Концертме диалог амалэн ортчытэме потэ. Соин ик, мар сярысь тодэмды потэ, юалэ, - калыклы вазиське Надежда Уткина. - Сётэм юанъёс бордысь ик кылдоз концертэлэн программаез. Валэктонъёс сёто кырӟанъёс пыр но - соосты быдэсто англи, француз, ӟуч но удмурт кылъёсын.Надежда Эдуардовналэсь вань мар юаны - солэн улонэз узыр!  Сцена вылын кырӟам сяна, со пӧртэм пумо проектъёс бордын ужа. Надежда Уткиналы луыса Удмурт шаер сярысь тодо кунгож сьӧрын но. Франциын но Швейцариын со ортчытъя Удмурт культуралы сӥзем нуналъёс, отын быдэсъя удмурт кырӟанъёсты. Кылем арын Швейцарие вуылӥз Пичи Пурга ёросысь удмурт дэремез выльдӥсь Татьяна Москвина. 3-тӥ арзэ ни Иже вуыло кунгож сьӧрысь куноос. «Иж-Женева» проект улсын 7-тӥ-9-тӥ пӧсьтолэзе Ижын кырӟаз Франциысь «Русская душа» хор. Надежда Эдурдовна малпа: кулэ калык кусыпъёсты юнматыны!Надежда Уткиналы юанъёстэс ыстыны быгатӥськоды udmdunne@yandex.ru электрон почтае яке таӵе адресъя: 426008 Ижкар, Карла Маркса урам, 274-тӥ юрт, яке 8-951-195-37-65 телефонъя жингыртыса.Мария Векшина Теги: удмуртдунне  